als_Latn dik_Latn sag_Latn
Home » Ekskluzive »
Fshati Skivjan në Gjakovë, i gatshëm të ndihmuar në ndryshimin e madhë
Të shtunën, më 26 tetor, Qendra e Lëvizjes VETËVENDOSJE! në Gjakovë mbajti tubim në fshatin Skivjan. Të pranishëm ishin kandidatja për Kryetare të Komunës së Gjakovës, Arbërie Nagavci, nënkryetari i Kuvendit të Kosovës, Glauk Konjufca, si dhe kandidatët për Kuvendin Komunal.
Kandidatja për Kryetare të Komunës, Arbërie Nagavci, foli për prioritetet që ka Lëvizja VETËVENDOSJE! në programin e saj për Komunën e Gjakovës. “Ne në programin tonë për Komunën e Gjakovës kemi nëntë prioritete ku dy më të rëndësishmit janë: zhvillimi ekonomik dhe bujqësia, ku pa zhvillimin e këtyre dy prioriteteve tona nuk mund të ketë Komunë funksionale. Ne kemi paraparë të pesëfishojmë buxhetin për bujqësi, kjo nuk është fjali për fushatë por programi për bujqësi të cilin e kemi hartuar do të zhvillojë ekonominë dhe do të krijojë vende të reja të punës dhe ekonomia dhe bujqësia shkojnë në mënyrë zinxhirore. Ne do të ndajmë subvencione për fermerët dhe bujqit subvencione që do të jenë transparente dhe do të shihen nga të gjithë dhe jo siç janë bërë deri më tani me bujq partiak”, tha Arbërie Nagavci. Më tej ajo foli për shtratin e lumit të Skivjanit për të cilin tha se kemi plan rregullues si dhe garantoj për autobusë urban që do të udhëtojnë deri në këtë fshat.
Nënkryetari i Kuvendit të Republikës së Kosovës, Glauk Konjufca, tha se të gjitha problemet rrjedhin nga një problem, pra nga politika, dhe nga pushtetet që kanë udhëhequr deri më tani. “Secili pushtet që ka ardhur në Kosovë e ka shfrytëzuar pushtetin si privilegj për veten dhe familjarët e tyre. Ne do të ja ndryshojmë karakterin pushtetit ngaqë vetëm një pakicë është i kënaqur me këtë. Me logjiken që udhëheq ky pushtet të kënaqur janë ata që janë të afërt me pushtetin. Lëvizja VETËVENDOSJE! jemi të gëzuar që në udhëheqje kemi një zonjë të respektuar siç është Arbërie Nagavci e cila ka një biografi të pastër e cila ka edukuar fëmijët tuaj dhe gëzon respekt, është një atdhetare sepse në rastin e KQZ e ka dëshmuar këtë duke mos pranuar të punoj në dëm të shtetit të Kosovës dhe ka nderuar VETËVENDOSJE!-n dhe se bashku do të ndryshojmë Komunën e Gjakovës”, theksoi Konjufca.
Kandidatja për Kuvendin Komunal, Arbëresha Tahiraj, tha se në mungesë të sistemit të ujitjes, ne detyrohemi që arat tona t’i ujisim përmes hapjes së puseve të cilat siç e dimë kërkojnë shpenzime shtesë të cilat edhe ashtu janë shumë të mëdha. “Për shkak të politikave të këqija, bujqit e kësaj ane nuk kanë llogari të punojnë tokën sepse në fund dalin me humbje”, u shpreh Tahiraj.’kosovalbaner.com/
eng_Latn als_Latn als_Latn als_Latn als_Latn als_Latn